
Félcsoportok kongruenciáinak különböző típusú reduktív lezártjai

Egy S félcsoportot bal reduktívnak nevezünk, ha tetszőleges a és b elemei esetén abból a feltételből, hogy [image: ] x [image: ] S-re xa=xb teljesül, az következik, hogy a=b. A jobb reduktív félcsoport fogalma ennek duálisa. Egy félcsoport reduktív, ha bal és jobb reduktív. Gyengén reduktív, ha tetszőleges a és b elemei esetén abból a feltételből, hogy [image: ] x [image: ] S-re az xa=xb és ax=bx egyenlőségek teljesülnek, következik, hogy a=b. Egy S félcsoport egy ρ kongruenciája bal (/jobb/gyengén/általánosan) reduktív, ha az általa vett S/ρ faktor félcsoport bal (/job/gyengén/általánosan) reduktív.
Nagy Attila az [5]-ben félcsoportok bal reduktív kongruenciáit vizsgálta. Bevezette S félcsoport tetszőleges ρ kongruenciájának ρl lezártját: [image: ] a, b [image: ] S elemekre: a ρl b, akkor és csak akkor, ha [image: ] x [image: ]S esetén: xa ρ xb. Definiálta kongruenciák egy bővülő sorozatát, ρl0 = ρ kezdettel és ρln+1= (ρln)l további kongruenciákkal. Bebizonyította, hogy S félcsoport ιS identikus kongruenciájával így képzett sorozathoz akkor és csak akkor létezik n nem-negatív egész, hogy (ιS)ln = lrc(ιS) = ωS, azaz az S félcsoport univerzális kongruenciájával (lrc(ιS) a legszűkebb, ιS-et tartalmazó bal reduktív kongruencia), ha S előáll egy bal zéró félcsoportnak egy nilpotens félcsoporttal vett ideálbővítéseként.
Dolgozatomban e vizsgálatokat terjesztem ki gyengén reduktív és reduktív kongruenciákra.
A gyengén reduktív kongruenciák vizsgálatára, bevezetem tetszőleges ρ kongruencia ρw = ρl [image: ] ρr bővítését. Ebből képzem a ρw0 = ρ kezdetű, ρwn+1= (ρwn)w által definiált sorozatot. Bebizonyítom, hogy tetszőleges S félcsoport ιS kongruenciájával így képzett sorozathoz akkor és csak akkor létezik n nem-negatív egész, melyre (ιS)wn = wrc(ιS) = ωS (wrc(ιS) az ιS-et tartalmazó legszűkebb gyengén reduktív kongruencia), ha S egy nilpotens félcsoport.
A reduktív kongruenciák vizsgálatához az alábbi sorozatot tekintem: az S egy tetszőleges ρ kongruenciájával képzem a ρt0 = ρ kezdetű, ρtn = (ρln)rn módon definiált sorozatot. Megmutatom, hogy adott S félcsoport ιS kongruenciájával így előállított sorozathoz létezik n nem-negatív egész, melyre (ιS)tn = rc(ιS) = ωS (rc(ιS) az ιS-et tartalmazó legszűkebb reduktív kongruencia), amennyiben az S félcsoport egy derékszögű kötegnek egy nilpotens félcsoporttal vett ideálbővítése.

